Cel mai avansat submarin nuclear al Rusiei a devenit operaţional.
Un nou submarin cu propulsie nucleară al Rusiei
a devenit operaţional vineri. Submarinul Kniaz Vladimir, din clasa Borei-A,
poate fi echipat cu rachete nucleare Bulava. Anunţul intervine în contextul amplificării
tensiunilor privind controlul armamentului între Rusia şi Occident.
Cel mai avansat submarin cu propulsie nucleară
al Rusiei a devenit operaţional vineri, în contextul amplificării tensiunilor
privind controlul armamentului între Moscova şi Occident, relatează agenţia de
presă Reuters.Submarinul Kniaz Vladimir, care poate fi echipat
cu rachete nucleare Bulava, a fost introdus vineri în Flota militară, cu ocazia
Zilei Rusiei, potrivit Ministerului Apărării de la Moscova.Anunţul privind introducerea în uz a submarinului
din clasa Borei-A intervine în contextul disensiunilor dintre Rusia şi Occident
pe tema crizei din Ucraina şi al temerilor privind apariţia unei noi curse a
înarmării după suspendarea Tratatului Forţelor Nucleare Intermediare (INF).Noul Tratat pentru Reducerea Armamentului Strategic (START), semnat de SUA şi Rusia, ar urma să expire în februarie 2021, iar preşedintele Donald Trump ar vrea prelungirea acordului prin implicarea Chinei.